Ved salg af forældrekøbsboligen beskattes du af den eventuelle fortjeneste, hvis boligen er steget i værdi. Mange vælger at sælge boligen til barnet, hvor salgsprisen skal være markedsprisen. Sælges ejendommen billigere end markedsprisen, betragtes forskellen som en gave, og dit barn skal betale gaveafgift, hvis værdien overstiger det årlige gaveafgiftsbeløb.